**หน่วยยุทธวิธีตำรวจ** (อังกฤษ: Police Tactical Unit: PTU, จีน: 警察機動部隊) เป็นหน่วยหนึ่งในกองกำลังตำรวจฮ่องกงซึ่งจัดกำลังพลสำรองไว้สำหรับปฏิบัติการในกรณีฉุกเฉินในระดับใหญ่ได้ทันที หน่วยระดับกองร้อยนี้จะมีประจำการอยู่ในทุกภูมิภาคและมีความพร้อมสำหรับการรักษาความมั่นคงภายใน, ควบคุมฝูงชน, ปฏิบัติการต่อต้านอาชญากรรม, ตอบสนองต่อภัยพิบัติ และปราบจลาจลทั่วทั้งฮ่องกง หน่วยยุทธวิธีตำรวจมักจะถูกเรียกว่า "บลูเบอเรต์" (Blue Beret) ซึ่งหมายถึงหมวกเบอเรต์สีน้ำเงินที่เป็นส่วนหนึ่งของเครื่องแบบหน่วย

นอกจากนี้ หน่วยยุทธวิธีตำรวจยังเป็นองค์กรแม่ของหน่วยปฏิบัติหน้าที่พิเศษ (Special Duties Unit: SDU) ซึ่งเชี่ยวชาญด้านการต่อต้านการก่อการร้ายและช่วยเหลือตัวประกัน และหน่วยเผชิญเหตุทางยุทธวิธีพิเศษ (Special Tactical Contingent: STC) ซึ่งมีความเชี่ยวชาญด้านการปราบจลาจล (riot control) โดยดึงสมาชิกจากหน่วยอื่น ๆ รวมไปถึงกองบัญชาการหน่วยตำรวจยุทธวิธีและหน่วยปฏิบัติหน้าที่พิเศษมาสำหรับประกอบกำลังเฉพาะกิจชั่วคราว

ฐานและค่ายฝึกของหน่วยยุทธวิธีตำรวจตั้งอยู่ในเมืองฟานหลิง

ประวัติ
-------

หน่วยยุทธวิธีตำรวจ ก่อตั้งขึ้นในปี พ.ศ. 2501 หรือเป็นที่รู้จักกันในชื่อหน่วยเผชิญเหตุทางยุทธวิธีตำรวจ (Police Tactical Contingent: PTC) ชื่อของหน่วยเผชิญเหตุทางยุทธวิธีตำรวจถูกเปลี่ยนเป็นหน่วยยุทธวิธีตำรวจในปี พ.ศ. 2511 ในปี พ.ศ. 2512 หน่วยยุทธวิธีตำรวจได้รับอนุญาตให้สวมหมวกเบอเรต์เป็นเครื่องสวมศีรษะมาตรฐาน ซึ่งทำให้หน่วยนี้เป็นที่รู้จักในท้องถิ่นในชื่อว่า "บลูเบอเรต์"

ในปี พ.ศ. 2552 รถลำเลียงพลหุ้มเกราะ Saxon ถูกแทนที่ด้วย รถลำเลียงพลหุ้มเกราะ เมอร์เซเดส-เบนซ์ ยูนิม็อก U500

ในเดือนพฤษภาคม พ.ศ. 2565 หน่วยยุทธวิธีตำรวจได้ซื้อรถลำเลียงพลหุ้มเกราะ Sabertooth จำนวน 6 คันจาก Sabertooth ภายใต้งบประมาณของรัฐบาลเขตบริหารพิเศษฮ่องกงประจำปี พ.ศ. 2563-2564 ซึ่งจัดสรรงบประมาณ 76.65 ล้านดอลลาร์ฮ่องกง (9.76 ล้านดอลลาร์สหรัฐ) ในการจัดซื้อ การประกวดราคาจัดซื้อเสร็จสิ้นในเดือนตุลาคม พ.ศ. 2564 ยานเกราะ Sabertooth มาแทนที่ยูนิม็อกในประจำการเนื่องจากการแบนการส่งออกอุปกรณ์ต่อต้านจลาจลไปยังกองกำลังตำรวจฮ่องกงในปี พ.ศ. 2562 และเนื่องจากการถูกใช้งานบ่อยครั้ง ทำให้อุปกรณ์เกิดการสึกหรอ

ตามรายการในโครงการปรับปรุงอาคารของรัฐบาลที่เผยแพร่ทางออนไลน์โดยกรมบริการสถาปัตยกรรม โรงยิม ห้องน้ำ และห้องเก็บของของกองบัญชาการหน่วยยุทธวิธีตำรวจที่บล็อกเอ็ม ได้รับการเสนอในงบประมาณมูลค่า 5-10 ล้านดอลลาร์ฮ่องกง

หน้าที่
-------

หน่วยยุทธวิธีตำรวจมีหน้าที่รับผิดชอบในการฝึกเจ้าหน้าที่ในกองกำลังตำรวจฮ่องกงที่ประจำการอยู่ในหน่วยฉุกเฉิน

การจัดหน่วย
-----------

หน่วยยุทธวิธีตำรวจประกอบไปด้วย 11 กองร้อย มีเจ้าหน้าที่ทั้งหมดประมาณ 2,000 คน แต่ละกองร้อย (ภายใต้การบังคับการของผู้กำกับการ) ประกอบไปด้วย 4 หมวด ซึ่งแต่ละหมวดนำโดยสารวัตร หรือ สารวัตรใหญ่ หมวดหนึ่งประกอบไปด้วยเจ้าหน้าที่ 32 นาย โดยมีจ่าสถานี 1 นาย (ตำรวจชั้นประทวนอาวุโส) และจ่า 8 นาย

ในหน่วยประกอบไปด้วย กองบังคับการฝึกอบรม, กองบังคับการสนับสนุน, กองบังคับการวิจัยและพัฒนา, หน่วยฉุกเฉิน, หน่วยเผชิญเหตุทางยุทธวิธีพิเศษ และหน่วยปฏิบัติหน้าที่พิเศษ

* เจ้าหน้าที่หน่วยยุทธวิธีตำรวจหยุดตรวจสอบผู้ต้องสงสัยเจ้าหน้าที่หน่วยยุทธวิธีตำรวจหยุดตรวจสอบผู้ต้องสงสัย
* เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550
* เจ้าหน้าที่หน่วยยุทธวิธีตำรวย ยืนรักษาการณ์หลังเครื่องกีดขวางเจ้าหน้าที่หน่วยยุทธวิธีตำรวย ยืนรักษาการณ์หลังเครื่องกีดขวาง
* เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550
* เจ้าหน้าที่หน่วยยุทธวิธีตำรวจกำลังข้ามถนนไปยังรถตู้ตำรวจเจ้าหน้าที่หน่วยยุทธวิธีตำรวจกำลังข้ามถนนไปยังรถตู้ตำรวจ
* หน่วยยุทธวิธีตำรวจปฏิบัติหน้าที่สี่แยก ระหว่างการประท้วงของช่างโลหะในเดือนสิงหาคม 2550หน่วยยุทธวิธีตำรวจปฏิบัติหน้าที่สี่แยก ระหว่างการประท้วงของช่างโลหะในเดือนสิงหาคม 2550
* เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550เจ้าหน้าที่หน่วยยุทธวิธีตำรวจ ปฏิบัติหน้าที่ระหว่างการประท้วงของคนงานโลหะในเดือนสิงหาคม 2550
* เจ้าหน้าที่หน่วยยุทธวิธีตำรวจ วางกำลังและสิ่งกีดขวางที่แอดมิรัลตีเจ้าหน้าที่หน่วยยุทธวิธีตำรวจ วางกำลังและสิ่งกีดขวางที่แอดมิรัลตี

ยุทโธปกรณ์
----------

### ปัจจุบัน

#### อาวุธปืน

* สมิธแอนด์เวสสัน โมเดล 10
* เรมิงตัน 870
* ปืน Federal โมเดล 201-Z Riot Gun
* เออาร์-15

#### อุปกรณ์

* หน้ากาก S10 respirator
* 5.11 แทคติคอล Load Bearing Vest
* Green Load Bearing Vest

#### ยานพาหนะ

* เมอร์เซเดส-เบนซ์ สปรินเตอร์
* โตโยต้า โคสเตอร์
* มิตซูบิชิ ฟูโซ โรซา
* เมอร์เซเดส-เบนซ์ อะเทโก
* ฟอร์ด เอฟ 550 รถลำเลียงพลหุ้มเกราะ ผลิตในประเทศจีนและใช้ชื่อว่า Sabertooth

### อดีต

* เมอร์เซเดส-เบนซ์ ยูนิม็อก U5000 รถลำเลียงพลหุ้มเกราะ เป็นรถลำเลียงพลหุ้มเกราะมาตรฐาน กำลังยุติการใช้งานและแทนด้วย Sabertooth
* Saxon
* Alvis Saracen
* เมอร์เซเดส-เบนซ์ วาริโอ
* โตโยต้า ไดน่า
* อีซูซุ เอ็นพีอาร์
* เบดฟอร์ด ทีเจ

ในวัฒนธรรมประชานิยม
-------------------

* *หน่วยยุทธวิธี (ซีรีย์ภาพยนตร์)*
* *ผู้พิทักษ์หัวใจทรนง 2 (On the First Beat)*

ดูเพิ่ม
-------

* หน่วยรักษาความปลอดภัยท่าอากาศยาน (ฮ่องกง)

อ้างอิง
-------

1. 1 2 3 4  "PTU the protector of the public (with photos)". *www.info.gov.hk*. สืบค้นเมื่อ 2017-02-27.
2. 1 2  "A' Department (Operations) | Hong Kong Police Force".
3. ↑  "Off Beat".
4. ↑  "Hong Kong Police Review 2019".
5. ↑  "List of Access Officer (for Publication) - (Hong Kong Police Force)" (PDF). สืบค้นเมื่อ 2023-08-18.
6. 1 2  "News".
7. 1 2 3 4  "Hong Kong's anti-riot 'Saber-toothed Tigers' ready for 25th SAR anniversary". 28 May 2022. คลังข้อมูลเก่าเก็บจากแหล่งเดิมเมื่อ 2022-05-28.
8. 1 2  "6 new anti-riot armoured vehicles to hit Hong Kong roads ahead of handover bash". 25 May 2022. คลังข้อมูลเก่าเก็บจากแหล่งเดิมเมื่อ 2022-05-25.
9. ↑  "List of Refurbishment of Government Building - Projects proposed in 2023-24" (PDF). สืบค้นเมื่อ 2023-08-18.
10. ↑  "Hong Kong police to trial new anti-riot weapon for tackling violent disorder". คลังข้อมูลเก่าเก็บจากแหล่งเดิมเมื่อ 9 May 2022.
11. 1 2 3 4 5  "Hong Kong Police riot squad's equipment in detail". 17 February 2016. คลังข้อมูลเก่าเก็บจากแหล่งเดิมเมื่อ 2016-06-24.
12. ↑  "HK police reveal armored trucks to fight protests". 8 August 2019.
13. ↑  "Hong Kong's Saracen armoured police cars on patrol in small-town England". 23 January 2016. คลังข้อมูลเก่าเก็บจากแหล่งเดิมเมื่อ 2016-01-26.

วิกิมีเดียคอมมอนส์มีสื่อที่เกี่ยวข้องกับ **Police Tactical Unit (Hong Kong)**